# Roger Pelàez Viñas

Roger Pelàez Viñas (la Roca del Vallès, 1972) és un humorista català, autor de còmics, conductor del programa radiofònic Màximum Clatelloti cantant dels grups Budellam i Zombi Pujol.

## Trajectòria

Entre el 2012 i el 2016 publicà una setzena d'articles d'opinió a Som Vallès amb títols com «No et manifestis que en Puig et traurà un ull», «D'on surt tota aquesta gent que ens roba de matinada?» o «De veritat t'agraden tant aquesta merda de telesèries o només ho dius perquè els mitjans t'ho han repetit tres milions de vegades?». El 2017 publicà Hegemonia persecutòria, una antologia d'historietes amb la participació de Pep Cara i El Pèsol Negre en el guió, Adrià F. Marqués i David Molina en el dibuix i la col·laboració d'Àngel Ferrero i Ivan Gordillo.
Entre el 22 de setembre i el 22 de desembre del mateix any, Pelàez dibuixà una tira còmica diària durant el procés independentista català, recopilades el 2018 amb el títol El Procés explicat als idiotes, un llibre en el qual presenta el seu punt de vista irreverent amb els fets i els personatges del moment:
| « | El que va passar a l'octubre va ser un simulacre d'acció política. Durant uns dies em va semblar que tot se n'anava en orris, i ara em fa riure. La història ens ha decebut una mica. Segueixen manant els de sempre, és un conte que no s'acaba mai. La repressió és un fàstic i l'humor és una mesura d'autodefensa. Jo ataco tothom, no em caso amb ningú. Per això, de tant en tant, l'encerto. El saber popular és la meva Constitució. | » |
Les presentacions del llibre, com la que tingué a la llibreria barcelonina La Inexplicable, eren monòlegs en els quals no parlava del llibre ni del procés de creació.
Obres publicades :
| A. | Títol | Ed. |
| 1997 | 26 puntos para destruir España | TMEO |
| 1999 | Tres sin raya | TMEO | amb Abarrots i Piñata |
| 2003 | Yo follé con Fraga | TMEO |
| 2009 | La verdad es ilegible | TMEO |
| 2016 | Los del sud us matarem a tots | Males Herbes | de Valero Sanmartí |
| 2017 | Hegemonia persecutòria | Males Herbes |
| 2018 | El Procés explicat als idiotes | Males Herbes | |
| 2020 | Una pandemia d'estar per casa: Diari d'un tancament | Males Herbes | |

## Referències

* ↑ Oriol Bäbler. «Roger Pelàez: ‘No vull ser l'estripador oficial de la faràndula institucional'». VilaWeb, 01-02-2019. [Consulta: 8 abril 2019].
* ↑ «Entrevista: Roger Pelàez (TMEO, Budellam, Zombi Pujol…)». BCore, 05-02-2018. [Consulta: 8 abril 2019].
* ↑ «Roger Pelàez i Vinyes». Som Vallès. [Consulta: 13 abril 2019].
* 1 2 Misael Alerm «Sarau i acidesa fan veritat». La Directa, 12-01-2017 [Consulta: 13 abril 2019]. Arxivat 13 April 2019$^{[Datemismatch]}$ a Wayback Machine. «Còpia arxivada». Arxivat de l'original el 2019-04-13. [Consulta: 13 abril 2019].
* ↑ Gustau Nerín «'El procés explicat als idiotes': una visió amb mala bava». El Nacional, 24-03-2018 [Consulta: 8 abril 2019].
* ↑ Jordi Nopca «L'octubre que va canviar les nostres vides». Ara Llegim, 22-04-2018 [Consulta: 13 abril 2019].
* ↑ «Roger Pelàez no va parlar del seu llibre ‘El procés explicat als idiotes'». La Inexplicable, 06-07-2018 [Consulta: 13 abril 2019].
* ↑ «Roger Pelaez Viñas» (en castellà). Tebeosfera. [Consulta: 13 abril 2019].
* ↑ Montserrat Serra «Avanç editorial: ‘Los del sud us matarem a tots' de Valero Sanmartí». VilaWeb, 20-03-2016 [Consulta: 13 abril 2019].

## Enllaços externs

* Roger Peláez: «En lloc de portar un llacet groc, podríem deixar de pagar el lloguer» (Catalunya Ràdio, 3/4/2018)